L 206/42 De Europæiske Fællesskabers Tidende 23.7. 98 KOMMISSIONENS FORORDNING (EF) Nr. 1586/98 af 22. juli 1998 om ændring af forordning (EF) nr. 1007/98 om fastsættelse af udligningsstøtten for bananer, der blev produceret og markedsført i Fællesskabet i 1997, af fristen for betaling af restbeløbet af denne støtte samt af enhedsbeløbet for forskud for KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer (!), senest ændret ved forordning (EF) nr. 3290/ 94 ?), særlig artikel 12, stk. 6, og artikel 14, og ud fra følgende betragtninger: I Kommissionens forordning (EØF) nr. 1858/93 (?), senest ændret ved forordning (EF) nr. 796/95 (?), er der fastsat gennemførelsesbestemmelser til forordning (EØF) nr. 404/93 for så vidt angår reglerne om støtte til udligning af indkomsttab i forbindelse med markedsføring af bananer; da Rådet traf beslutninger vedrørende produktionsåret 1998/1999 for forskellige landbrugsprodukter, forpligtede Kommissionen sig til at forhøje enhedsbeløbet for forskud på den udligningsstøtte, der skal udbetales for 1998; dette beløb bør fastsættes, og som følge heraf bør der ske en tilpasning af den sikkerhed, der skal stilles ved indgivelsen af de ansøgninger, der indgives fra og med denne forordnings ikrafttrædelse; Kommissionens forord- ning (EF) nr. 1007/98 (?) bør ændres i overensstemmelse hermed; denne forordning bør straks træde i kraft under hensyn til den tidsplan, der gælder for indgivelsen og administrati- onen af ansøgninger om forskud under denne ordning; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Bananer — UDSTEDT FØLGENDE FORORDNING: Artikel 1 Artikel 1, stk. 3, i forordning (EF) nr. 1007/98 affattes således: »3. Beløbet for hvert forskud for bananer, der markedsføres fra januar til oktober 1998, er lig med 19,44 ECU/100 kg. Den dertil hørende sikkerhed er på 9,72 ECU/100 kg. Producentmedlemsstaterne træffer de nødvendige foranstaltninger til at sikre, at der straks foretages en udbetaling af de supplerende forskud for de tidligere perioder af 1998, jf. første afsnit.« Artikel 2 Denne forordning træder i kraft dagen efter offentliggø- relsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 22. juli 1998. På Kommissionens vegne Franz FISCHLER Medlem af Kommissionen 1 ()) EFT L 47 af 25. 2. 1993, s. 1. (?) EFT L 349 af 31. 12. 1994, s. 105. () EFT L 170 af 13. 7. 1993, s. 5. () EFT L 80 af 8. 4. 1995, s. 17. () EFT L 145 af 15. 5. 1998, s. 4.